NOTĂ DE FUNDAMENTARE
la proiectul de decizie „Cu privire la acceptarea primirii în proprietate 
a unor bunuri materiale”

	Nr.
	Compartiment
	Descriere

	1.
	Autorul proiectului
	Direcția generală educație.


	2.
	Temeiul elaborării proiectului
	
Demersul Direcției Generale Educație Ștefan Vodă nr. 01-31/242 din 03.09.2026 și actele Ministerului Educației și Cercetării privind transmiterea bunurilor materiale în cadrul Proiectului „Îmbunătățirea Calității Educației”.

	3.
	Descrierea problemei și necesitatea adoptării proiectului
	
Proiectul de decizie a fost elaborat în scopul acceptării primirii cu titlu gratuit a bunurilor materiale din proprietatea statului în proprietatea publică a raionului Ștefan Vodă, destinate instituțiilor publice de învățământ beneficiare, selectate în cadrul Proiectului „Îmbunătățirea Calității Educației”.

	4.
	Obiectivele proiectului
	
Asigurarea cadrului decizional necesar pentru primirea bunurilor materiale în valoare totală de 1 251 352,91 lei, transmiterea acestora în gestiunea Direcției Generale Educație Ștefan Vodă și repartizarea către instituțiile beneficiare, conform anexelor.

	5.
	Cadrul juridic al proiectului
	
Legea nr. 121-XVI din 04 mai 2007 privind administrarea și deetatizarea proprietății publice; Legea nr. 523-XIV din 16 iulie 1999 cu privire la proprietatea publică a unităților administrativ-teritoriale; Hotărârea Guvernului nr. 901 din 31 decembrie 2015; Legea nr. 436-XVI din 28 decembrie 2006 privind administrația publică locală și actele Ministerului Educației și Cercetării menționate în proiect.

	6.
	Impactul proiectului
	
Adoptarea deciziei va contribui la dotarea instituțiilor publice de învățământ beneficiare cu bunuri materiale necesare desfășurării activității educaționale, fără suportarea cheltuielilor de achiziție din bugetul raionului.

	7.
	Concluzii și recomandări
	
Se propune examinarea și aprobarea proiectului de decizie, în vederea acceptării primirii cu titlu gratuit a bunurilor materiale și utilizării acestora conform destinației.



